62021TO0442_INF
Определение на Общия съд (десети състав) от 24 февруари 2022 г. —Thomas и Julien/Съвет
(Дело T-442/21)
„Жалба за отмяна — Пространство на свобода, сигурност и правосъдие — Споразумение за търговия и сътрудничество между Съюза и Евратом, от една страна, и Обединеното кралство, от друга страна — Решение на Съвета относно сключването на Споразумението за търговия и сътрудничество — Липса на лично засягане — Ненормативен акт — Недопустимост“
1.
Европейски съюз — Съдебен контрол за законосъобразност на актовете на институциите — Международни споразумения — Актове, подлежащи на обжалване — Акт на Съюза за сключването на международно споразумение — Контрол за валидност на решението за сключване на такова споразумение — Отчитане на самото съдържание на споразумението
(вж. т. 18 и 19)
2.
Жалба за отмяна — Физически или юридически лица — Актове, които ги засягат пряко и лично — Възможност дадено лице да бъде лично засегнато от решение с общ характер — Условия — Решение на Съвета за одобряване на сключването на Споразумението за търговия и сътрудничество между Обединеното кралство и Съюза — Жалба от граждани на Обединеното кралство, които имат семейни и имуществени интереси в Съюза — Липса на лично засягане — Недопустимост
(член 263, четвърта алинея ДФЕС; Решение 2021/689 на Съвета)
(вж. т. 29—32 и 35—37)
3.
Жалба за отмяна — Физически или юридически лица — Понятие за подзаконов акт по смисъла на член 263, четвърта алинея ДФЕС — Решение на Съвета за одобряване на сключването на Споразумението за търговия и сътрудничество между Обединеното кралство и Съюза — Изключване
(член 263, четвърта алинея ДФЕС; Решение 2021/689 на Съвета)
(вж. т. 40 и 44—46)
4.
Актове на институциите — Правно естество — Законодателен акт — Понятие — Решение на Съвета за одобряване на сключването на Споразумението за търговия и сътрудничество между Обединеното кралство и Съюза — Изключване
(член 217 ДФЕС и член 218, параграфи 6 и 8 ДФЕС, Решение 2021/689 на Съвета)
(вж. т. 43)
Диспозитив
1)
Отхвърля жалбата като недопустима.
2)
Няма основание за произнасяне по молбата за встъпване на Европейската комисия.
3)
Осъжда г-жа Rhiannon Thomas и г-н Michaël Julien да понесат, наред с направените от тях съдебни разноски, и тези на Съвета на Европейския съюз, с изключение на съдебните разноски във връзка с молбата за встъпване.
4)
Г-жа Thomas и г-н Julien, Съветът и Комисията понасят съответно направените от тях съдебни разноски във връзка с молбата за встъпване.